**ΣΥΝΑΡΤΗΣΕΙΣ -ΑΠΛΕΣ ΑΣΚΗΣΕΙΣ**

1. Να ορίσετε μια συνάρτηση **ShowName10**, που όταν την καλείτε, **να εμφανίζει** το όνομά σας δέκα (10) φορές.
2. Να ορίσετε μια **συνάρτηση Hello10** , η οποία να δέχεται ως παράμετρο-όρισμα ένα όνομα και **να εμφανίζει** το μήνυμα «ΚΑΛΩΣ ΗΡΘΕΣ όνομα» 10 φορές.
3. Να ορίσετε μια **συνάρτηση ShowName5**, που όταν την καλείτε, **να εμφανίζει** το όνομά σας 5 φορές. Μετά, να ορίσετε μια νέα συνάρτηση ShowName10, η οποία χρησιμοποιώντας την προηγούμενη, **να εμφανίζει** το όνομά σας 10 φόρες.
4. Να ορίσετε μια **συνάρτηση ShowName** με 2 παραμέτρους-ορίσματα (έναν αριθμό Ν και ένα όνομα), που όταν την καλείτε**, να εμφανίζει** το δοθέν όνομα τόσες φορές, όσες ορίζεται από την τιμή της 1ης παραμέτρου με την οποία καλείτε τη συνάρτηση.
5. Να δημιουργήσετε μια **συνάρτηση Sum3** που, όταν την καλείτε, **να επιστρέφει** το άθροισμα τριών αριθμών που δέχεται ως παραμέτρους - ορίσματα.
   * 1. Στη συνέχεια να δημιουργήσετε μια νέα συνάρτηση Mesos3, που να χρησιμοποιεί την προηγούμενη και που , όταν την καλείτε, να υπολογίζει και **να εμφανίζει** το μέσο όρο των τριών αριθμών-ορισμάτων της.
     2. Τέλος, γράψτε κύριο πρόγραμμα που να δέχεται απ΄το πληκτρολόγιο 3 αριθμούς και καλώντας την κατάλληλη συνάρτηση να υπολογίζει και να εμφανίζει τον μέσο όρο τους.
6. Να ορίσετε **συνάρτηση Tetragono** με παράμετρο-όρισμα έναν αριθμό ar, που, όταν την καλείτε, **να εμφανίζει** το τετράγωνο του αριθμού (ύψωση σε δύναμη) που δώσατε κατά την κλίση της.
7. Να ορίσετε μια **συνάρτηση Mikroteros** με 3 παραμέτρους που, όταν την καλείτε, **να επιστρέφει** τον μικρότερο μεταξύ των τριών δοθέντων αριθμών. Μετά, γράψτε κύριο πρόγραμμα που να δέχεται απ΄το πληκτρολόγιο 3 αριθμούς και καλώντας την παραπάνω συνάρτηση να υπολογίζει και να εμφανίζει τον μικρότερο τους.

8) Να ορίσετε μια **συνάρτηση EmbadoTrig** με παραμέτρους τη βάση και το ύψος ενός τριγώνου που , όταν την καλείτε, **να επιστρέφει** το εμβαδόν του τριγώνου. Έπειτα, να γίνει κύριο πρόγραμμα που να διαβάζει απ΄ το πληκτρολόγιο τη βάση και το ύψος ενός τριγώνου και, καλώντας την παραπάνω συνάρτηση, να εμφανίζει το εμβαδόν του δοθέντος τριγώνου.

9) Να γράψετε πρόγραµµα το οποίο να διαβάζει έναν ακέραιο θετικό αριθµό και µε χρήση της κατάλληλης **συνάρτησης IsArtios** να εμφανίζει άλλοτε το μήνυμα «ΑΡΤΙΟΣ ΑΡΙΘΜΟΣ» και άλλοτε «ΠΕΡΙΤΤΟΣ ΑΡΙΘΜΟΣ». –Η συνάρτηση θα δέχεται ως παράμετρο-όρισμα έναν αριθμό, θα τον ελέγχει **και θα επιστρέφει** μια λογική τιμή (αν ο αριθμός είναι άρτιος θα επιστρέφει True, αλλιώς False)—

10) Να γράψετε πρόγραµµα το οποίο να διαβάζει την τιμή ενός προϊόντος και µε χρήση της κατάλληλης **συνάρτησης Vres\_FPA** που θα υπολογίζει και θα επιστρέφει την τιμή ΦΠΑ (23%) που αντιστοιχεί σ’ αυτό, να εμφανίζει την αξία ΦΠΑ και την τελική αξία του προϊόντος.